Милан Миланов
Милан Стоянов Миланов е български лекар и политик.

Биография 
Роден е на 29 септември 1945 г. в София. През 1973 г. завършва Медицински университет - София. Специализира анестезиология, интензивно лечение и спешна медицина, а по-късно и трансплантация в Европейския университет в Барселона. Бивш директор на института „Пирогов“. През периода 1991 – 1992 г. е заместник-министър на здравеопазването. На два пъти е заместник-председател на Българския лекарски съюз за общ период от 5 години (от 2012 до 2017 г.). Началник на Клиника по интензивно лечение при Университетска многопрофилна болница за активно лечение и спешна медицина „Николай Иванович Пирогов“.

Член е на Европейската асоциация по координация на трансплантацията, Световната и Европейската асоциации за спешна медицина. Член е на Европейските асоциации по анестезиология, по ентерално и парентерално хранене и е Национален координатор по донорство на Република България.

Носител е на орден „Стара планина“ – първа степен за заслугите му в областта на здравеопазването, медицинската наука и практика в Република България. 

Умира на 14 юни 2023 г. в София.

Библиография 
Автор е на около 200 публикации на тема медицина и на редица учебници по медицина.

Източници 

Български политици след 1989
Носители на орден „Св. св. Кирил и Методий“
Носители на орден „Стара планина“
Родени в София
Почетни граждани на София